open-index/open-wikipedia-markdown huggingface dataset:
Ulleung-do

**Ulleung-do** (som også staves **Ulreung-do**) er ei øy i Sør-Korea som ligger i Østhavet mellom den koreanske halvøy og Japan. Øya ble tidligere kalt *Dagelet* av europeiske reisende i området. Øya ligger vel 120 km øst for koreahalvøya og er opprinnelig en vulkansk øy. På grunn av den vulkanske forhistorien er øya bratt og toppen av en stratovulkan som reiser seg fra havbunnen til det høyeste punktet på øya, Seonginbong, som ligger 984 moh.

Siste utbrudd i vulkanen var for 9&nbsp;350 år siden og nådde 6 på VEI-skalaen. Det førte til nedfall av tefra så langt unna som i det sentrale Honshū over 800 km unna og produserte en pyroklastisk strøm på øya og avsatte dagens form på øya med en topp som er formet som en kaldera. 

Øya er 73,15 km² stor og har vel 10&nbsp;000 innbyggere. Øya utgjør det meste av fylket Ulleung og er den største øya i en øygruppe som omfatter 44 øyer, hvorav fire er bebodde. En av øyene er Jukdo to km mot øst, en annen er Liancourtøyene vel 87 km mot sørøst. Øyas største by er Dodong, en havneby som er øyas kommunikasjonsknutepunkt med fergeforbindelse til fastlandet. Øya har utviklet en turistindustri, som er viktigste næringsvei i tillegg til fiske.

Blant de viktigste aktivitetene som tilbys besøkende er fotturer og fisketurer, foruten tradisjonell sightseeing med båter som gjør en tretimers tur rundt øya og inkluderer et besøk til en kystklippe som en kan observere Dokdo.

## Historie

Arkeologiske utgravninger viser at øya har vært bebodd i 2&nbsp;000 år. Første skriftlige referanse til øya er i *[[Samguk Sagi]]* fra 512. I dette året erobret Silla-general Kim Isabu øya som fram til da hadde vært en autonom nasjon som het Usan-guk. Noen kilder vil ha det til at han truet lokalbefolkningen til underkastelse ved å lure dem til å tro at noen medbrakte løver skåret ut av tre var ekte.

Usan-guk fortsatte ikke under Sillas overherredømme, men ble ikke en integrert del av Korea før i 930 da øya ble annektert av Goryeo. På grunn av den store avstanden til fastlandet var øya lenge et sikkerhetsmessig problem for herskerne på fastlandet. Øya ble nærmest ødelagt av herjinger fra Jurchenpirater i det 11. århundre og senere av Wokoupirater i det 14. århundre. En konflikt med Japan knyttet til fiskerettigheter rundt øya oppstod i 1690-åra på grunn av motstand fra den koreanske fiskeren An Yong-bok. Som svar på vanskelighetene etablerte Joseon-styret en ny «tom øy»-politikk, men dette ble umulig å gjennomføre, og ble avviklet i 1881. Etterpå snudde myndighetene tvert rundt og oppmuntret folk til å flytte til øya.

Så sent som i 1975 hadde øya 30 000 innbyggere. Folketallet gikk kraftig ned fram til 1990, med nesten 20 000. Siden da er befolkninsgtallet stabilisert og svakt økende.

## Referanser


## Eksterne lenker
* 
* Global Volcanism Program: Ulreung
* Ulleungs myndigheter
* Ullungdo.com: Turistinformasjon på koreansk
* Ulleung-do og Dokdo foreslås som nasjonalpark
Alan Wheatley

**Alan Wheatley** (født 19. april 1907 i Tolworth i Surrey i England, død 30. august 1991 i Westminster i London) var en radioprogramvert som begynte å jobbe som skuespiller i 1930-årene og dukket opp i flere britiske filmer og TV-serier.

Wheatley hadde sin filmdebut i *[[Conquest of the Air]]* fra 1936, som ikke ble utgitt før fire år senere. Han er kanskje mest kjent som sheriffen av Nottingham i TV-serien *[[The Adventures of Robin Hood]]* fra 1950-årene. Han hadde denne rollen i seriens tre første sesonger, men i fjerde og siste sesong hadde han bare noen få opptredener fordi hans plass ble overtatt av visesheriffen spilt av John Arnatt.

Han har også spilt i TV-seriene *[[Danger Man]]*, *[[The Avengers (TV-serie)|The Avengers]]*, *[[Maigret]]* og *[[Doctor Who]]*. Han spilte også Sherlock Holmes i en miniserie laget av BBC i 1951.

Wheatley har også spilt i blant annet filmene *[[Brighton Rock]]*, *[[Spaceways]]*, *[[Caesar and Cleopatra]]*, *[[The Rake's Progerss]]*, *[[Calling Paul Temple]]*, *[[Simon and Laura]]* og *[[A Jolly Bad Fellow]]*.

Wheatley hadde også flere roller på teater og han spilte i blant annet Clifford Bax' *[[The House of Borgia]]* i 1935 og hovedrollen i *[[This Way to the Tomb]]*, som ble fremført i London og Paris. Han hadde også rollen som Harry i *[[The Family Reunion]]*.

## Referanser


## Eksterne lenker
*
Den gylne arks orden

**Den gylne arks orden** (nederlandsk: *Orde van de Gouden Ark*) var en halvoffisiell nederlandsk orden innstiftet 10. juli 1970 av prins Bernhard av Nederland for belønning av fortjenester av naturvern i almenhet og bevaring av truede dyrearter i særdeleshet. Prinsen var ordenens stormester. Etter Bernhards død i 2004 er ordenen ikke lenger tildelt.

## Inndeling

*Den gylne arks orden* hadde tre grader:
*Kommandør
*Offiser
*Ridder

## Insignier
Ordenstegnet for *Den gylne arks orden* består av et femarmet blått kors lagt over et femarmet hvitt kors. Midtmedaljongen bærer en avbildning av en heraldisk galei i gull. Mellom korsarmene ligger en krans. ordensbåndet er oransje med smale blå og grønne striper.

## Tildeling
En rekke kongelige ble tildelt *Den gylne arks orden*, herunder kong Harald, kong Carl XVI Gustav, prins Henrik og Philip, hertug av Edinburgh. 

## Kilder
*C. Peter Mulder: «Order of the Golden Ark», i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s, 1743.
Nerosjøen

**Nerosjøen** (russisk: Не́ро) er en grunn, sterkt eutrof innsjø i Jaroslavl oblast i Russland. Innsjøen har et areal på , en lengde på 13 kilometer, største bredde 8 kilometer og en dybde på 3,6 meter. Bunnen av sjøen er dekt med et tykt lag med silt sapropel (en slags gjørme som blir brukt som gjødsel og også til andre formål).

Innsjøen er estimert å være rundt 500&nbsp;000&nbsp;år gammel, og den er en av kun få innsjøer fra før istiden i det sentrale Russland.

De første menneskene bosatte seg ved sjøen for 6000&nbsp;år siden. Det finsk-ugriske Merja-folket hadde sin hovedstad i Sarskoje Gorodisjtsje på sørbredden av sjøen. De kalte sjøen *Nero* (som betyr «siltet opp», «sumpland») eller *Kaovo* («sted hvor måker bor»).

På 800-tallet kom østslaverne til sjøen. De kalte den *Rostovsjøen* etter byen Rostov.

Det er to øyer i Nerosjøen: *Levskij*, som betyr «Skogsøya») og *Rozjdestvenskij*, som betyr «Juleøya»). Den siste kalles også *Gorodskoj*, dvs. «Byøya»). Åtte små elver renner inn i Nerosjøen: (Sara, Isjnja, Kutsjibosj, Mazikha, Varus, Tsjutsjerka, Unitsa og Sula, og ut av sjøen renner elva Vjoksa.

Ved Nerosjøen ligger byen Rostov (på vestbredden av sjøen) og landsbyene Poretsje-Rybnoje, Ugoditsji, Vorzja og Lvy.

Den første dampbåten, *Jemeljan*, dukket opp på sjøen i 1883.


Rostov23.jpg|Spaso-Jakovlevskijklosteret i Rostov sett fra Nerosjøen
Rostov19.jpg|Utsyn mot Rostov fra Nerosjøen


## Referanser


## Eksterne lenker
*
Antal Kocsis

**Antal Kocsis** (født 17. november 1905 i Budapest, død 25. oktober 1994 i Titusville, Florida) var en ungarsk bokser som deltok i de olympiske leker 1928 i Amsterdam.

Kocsis ble olympisk mester i boksing under OL 1928 i Amsterdam. Han vant gull i fluevekt (50,8&nbsp;kg), i finalen beseiret han franske Armand Apell. Det var 19 boksere fra 19 nasjoner som stilte i den letteste vektklassen som ble avviklet i perioden 7. til 11. august 1928.

## OL-medaljer
*  1928  Amsterdam -  **Gull** boksing, fluevekt  Ungarn

## Referanser


## Eksterne lenker
*
Bep van Klaveren

**Lambertus «Bep» van Klaveren** (født 26. september 1907 i Rotterdam, død 12. februar 1992) var en nederlandsk bokser som deltok i De olympiske leker 1928 i Amsterdam.

Van Klaveren ble olympisk mester i boksing under OL i 1928 i Amsterdam. Han vant gull i fjærvekt (57,2&nbsp;kg). I finalen beseiret han argentinske Victor Peralta. Det var 18 boksere fra 18 nasjoner som stilte i den tredje letteste vektklassen, som ble avviklet i perioden 7. til 11. august 1928.

## OL-medaljer
* 1928  Amsterdam -  **Gull** boksing, fjærvekt

## Referanser


## Galleri

File:Bepvanklaveren1992right.jpg|Bep van Klaveren i Rotterdam.
File:Bep van Klaveren 1935d.jpg|Bep van Klaveren 1935.
File:Bokswedstrijd Amsterdam Bep van Klaveren (46 jaar) tege Kid Pompeij, Bestanddeelnr 906-2992.jpg|Bep van Klaveren - Kid Pompeij i Amsterdam 15 feb 1954.
File:Bep van Klaveren (1982).jpg|Bep van Klaveren 1982.


## Eksterne lenker
*
Makrygianni

**Makrygianni** (gresk: Μακρυγιάννη) er en bydel sør for sentrum av Hellas' hovedstad Athen.

## Beliggenhet
Bydelen Makrygianni ligger i Athen kommune og grenser mot nord til Akropolis og bydelen Plaka, som er en av Athens eldste bydeler. Mot vest grenser Makrygianni til Filopapposhøyden, og i syd til bydelen Koukaki. Mot øst ligger Hadrians port og ruinene av det store Zeustemplet. 

De viktigste gatene er Makrygianni-gaten og Dionysiou Aeropagitou-gaten, en gågate som følger sydsiden av Akropolishøyden. Flere utenlandske arkeologiske institutter (deriblant også det norske) ligger i Makrygianniområdet, grunnet nærheten til Akropolis og andre antikke monumenter.

## Kollektivtransport
Makrygianni dekkes av forskjellige typer kollektivtransport:
* Metro: Makrygianni betjenes av metrostasjonen, *[[Akropoli]]* (sydøst for Akropolishøyden).
* Buss: Makrygianni betjenes av bussrutene 230 og 400 i tillegg til flere bussruter langs Syngrou-avenyen, bl.a. 024, 040, 057, 126, 134, 135, 136, 137, A2, B2, E2, og E22.
* Trolleybuss: Rutene 1, 5, og 15 har stoppesteder ved krysset Syngrou-Diakou og ved Agios Ioannis-kirken på grensen til Koukaki

## Severdigheter
* Agia Sofia-kirken
* Det greske kulturministeriet
* Gågaten Dionysiou Aeropagitou med neoklassiske hus og utsikt til Akropolis
* Det nye Akropolismuseet
Kornati

**Kornati** er en øygruppe i Adriaterhavet ved kysten av Kroatia, utenfor Dalmatia og sør for Zadar. Med 150 øyer over et havareal på om lag 320 km² er *Kornati* den tetteste øygruppen i Middelhavet.

Den sørlige delen av øygruppa, kalt *Donji Kurnat* (Nedre Kurnat), ble erklært som Kornati nasjonalpark i 1980. 

Kornat, med et areal på 32,53 km², er den største av øyene, og utgjør to tredjedeler av landarealet i nasjonalparken. Selv om øya er 25,2 km lang, er den ikke mer enn ca. 2,5 km på det bredeste. 

Det er ingen permanente bosettinger på Kornati. Det er likevel ført opp enkle hus i godt vernede viker som *Vruje*, *Kravjačica*, *Lavsa* og andre, som blir brukt av landeiere som ly. De fleste landeierne kommer fra øya Murter. 

## Referanser


## Eksterne lenker
* 
* Kornati nasjonalpark på croatia.aventin.hr
* Kornati nasjonalpark på kornati.hr
* Bildegalleri
Wolfgang Overath

**Wolfgang Overath** (født 29. september 1943 i Siegburg) er en tidligere tysk fotballspiller. Han spilte for  i tre VM-sluttspill, en landslagskarriere som kulminerte med VM-gull i 1974 på hjemmebane. 

Midtbanespilleren Overath startet karrieren i SSV Siegburg, men tilbrakte mesteparten av karrieren i 1. FC Köln, der han spilte 765 kamper mellom 1962 og 1977. Han scoret 287 mål. Han var med på å vinne Bundesliga med 1. FC Köln i 1964, og den tyske cupen i 1968. Han spilte totalt 81 landskamper og scoret 17 mål. I tillegg til VM-triumfen i 1974, var han sentral på laget da Vest-Tyskland kom til finalen i 1966 og da de kom på tredjeplass i 1970.

Overath er en av få spillere som har både 1.-, 2.- og 3.-plass fra VM. Han var kjent for sin pasningevne, spesielt med venstrefoten. 

## Referanser

## Eksterne lenker
*
Carlo Orlandi

**Carlo Orlandi** (født 23. april 1910, død 29. juli 1983) var en italiensk bokser som deltok i de olympiske leker 1928 i Amsterdam.

Orlandi ble olympisk mester i boksing under OL 1928 i Amsterdam. Han vant gull i lettvekt (61,2&nbsp;kg), i finalen beseiret han amerikanske Stephen Halaiko. Det var 24 boksere fra 24 nasjoner som stilte i den fjerde letteste vektklassen som ble avviklet i perioden 7. til 11. august 1928.

## OL-medaljer
* 1928  Amsterdam -  **Gull** i boksing, lettvekt  Italia

## Referanser


## Eksterne lenker
*
Iž

**Iž** (italiensk *Isola Esa*) er ei øy i Adriaterhavet utenfor kysten av Kroatia. Den ligger nær byen Zadar, mellom Ugljan i nordøst og Dugi Otok i sørvest. Den har et areal på 17,59 km² og et folketall på 557. Øya er stort sett bygd opp av kalkstein og dolomitt. Øya har vært bosatt siden førhistorisk tid. Det er en katolsk kirke fra 1000-tallet på øya, og spor etter de første kroatene går tilbake til år 1266. De to største landsbyene (Iž Veli og Iž Mali) ligger øst på øya. Hovednæringene på øya er fiske, dyrking av oliven, keramikk og turisme.

## Referanser


## Eksterne lenker
* 
*  Otok Iž (kroatisk)
*  Mali Iž (kroatisk)
Jack Osbourne

**Jack Joseph Osbourne** (født 1985) er en engelsk reality-deltaker fra *[[The Osbournes]]* og ''Jack Osbourne: Adrenaline Junkie.

Osbourne er sønn av Ozzy (1948–2025) og Sharon Osbourne (født 1952) og bror av Aimee og Kelly Osbourne.

## Referanser


## Eksterne lenker
* 
* 
* 
*
Norsk Lingvistisk Tidsskrift

***Norsk Lingvistisk Tidsskrift*** er et norsk språkvitenskapelig tidsskrift. Det ble grunnlagt i 1983 av professor Ernst Håkon Jahr, da ved Universitetet i Tromsø, nå ved Universitetet i Agder. Jahr var redaktør for tidsskriftet fra 1983 til 1994. Det utgis av Novus forlag. Redaktørene oppnevnes av Det Norske Videnskaps-Akademi for fem år av gangen etter en avtale mellom DNVA, Novus forlag og Ernst Håkon Jahr, da Jahr gikk av som redaktør. Da Janne Bondi Johannessen tiltrådte som redaktør i 2016, endret hun redaksjonsspråket tilbake til nynorsk, slik det hadde vært i Jahrs redaktørtid. Fra da av ble også tidsskriftet  gitt ut med fri tilgang til de digitale utgavene, i tillegg til papirversjonen. Det er nå fri tilgang også til tidligere nummer, tilbake til 2011. Fra 2018 innførte hun artikkeltypen tætter (småstykker) i tillegg til artikler og bokmeldinger. 

Tidsskriftet er klassifisert som et nivå-1 tidsskrift i norsk vitenskapsindeks.

## Redaktører
*1983&ndash;1994 Ernst Håkon Jahr
*1995&ndash;2004 John Ole Askedal
*2005&ndash;2010 Hans-Olav Enger
*2011&ndash;2015 Kristin Melum Eide og Tor A. Åfarli
*2016&ndash; Janne Bondi Johannessen

## Referanser


## Eksterne lenker
**Norsk Lingvistisk Tidsskrift* (forlagets hjemmeside)
**Norsk Lingvistisk Tidsskrift (*arkiv over utgaver 2011- )
Collegium Medievale

***Collegium Medievale. Interdisciplinary Journal of Medieval Research*** er et norsk tverrfaglig tidsskrift for middelalderforskning som har utkommet siden 1988. Tidsskriftet blir utgitt av selskapet Collegium Medievale, og utkommer med ett nummer i året.

## Redaktører
* Bjørn Bandlien (2015–)
* Espen Karlsen (2007–)
* Kjartan Ottosson (2004–2007)
* Dagfinn Skre (1997–2000)
* James E. Knirk (1993–1996) 

## Eksterne lenker
* Collegium Medievale
* Arkiv
Olib

**Olib** er ei øy i Adriaterhavet ved kysten nord i Dalmatia i Kroatia. Den ligger nordvest for Zadar, sørvest for Pag, sørøst for Lošinj og like øst for Silba.

De første bosettingene ble opprettet under Romerriket, og Olib blir først nevnt i dokument på 900-tallet som Aloep. 

Kroater kom til øya på midten av 1400-tallet fra Vrlika i Cetinska Krajina da de flyktet fra den osmanske invasjonen. 

Øya har mange historiske bygninger og ruiner. Blant annet finner en kirken «Jomfru Marias Himmelfart» med en samling antikviteter, tårnet Kula, som ble bygget som vern mot pirater, og ruinene av St. Paulus Kirke og Kloster, som ble forlatt på 1200-tallet. 

Olib produserer blant annet vin, olivenolje og ost. Olib har ingen ferskvannskilder, og derfor har nesten alle husene på øya cisterner for å samle inn regnvann. Det er også to kommunale brønner tilgjengelig for innbyggerne. 

Olib har forbindelse til fastlandet via en ferge til Zadar, som også går innom øyene Silba og Premuda. Reisen til fastlandet tar ca. to timer med en katamaran og tre til fem timer med en bilferje. 

## Eksterne lenker
*
Arturo Rodríguez

**Arturo «El Mono» J. Rodríguez Jurado** (født 26. mai 1907, død 22. november 1982) var en argentinsk bokser som deltok i de olympiske leker 1924 i Paris og 1928 i Amsterdam.

Rodríguez ble olympisk mester i boksing under OL 1928 i Amsterdam. Han vant gull i tungvekt (over 79,4&nbsp;kg), i finalen beseiret han svenske Nils Ramm. Det var ti boksere fra ti nasjoner som stilte i den tyngste vektklassen som ble avviklet i perioden 8. til 11. august 1928.

## OL-medaljer
* 1928  Amsterdam -  **Gull** boksing, tungvekt

## Eksterne lenker
*
Universitetet i Novi Sad

**Universitetet i Novi Sad** (Universitet u Novom Sadu, UuNS) * er et statlig, reformorientert universitet i [[Novi Sad]] i [[Serbia]]. Det ble grunnlagt i [[1960]] og har lagt betydelig vekt på internasjonalt akademisk samarbeid. 

Det er 14 fakulteter ved *UuNS'', med fagtilbud innen jus, filosofi, naturfag og teknologi, humaniora og språk, medisin, ingeniørfag og landbruksfag. Det gis også lærerutdanning i Sombor, og i Subotica gis det både økonomiutdanning og lærerutdanning på ungarsk.  

## Referanser


## Eksterne lenker
*
Medieval Nordic Text Archive

**Medieval Nordic Text Archive** (**Menota**) er et prosjekt for å digitalisere nordiske middelaldertekster. Prosjektet er et samarbeid mellom flere nordiske arkiver, biblioteker og universiteter. Menota ble opprettet på et møte i Oslo 10. september 2001, og åpnet et tekstarkiv 29. juni 2007.

Fra og med 2016 er arkivet lagt til Universitetet i Bergen og det er integrert i det europeiske CLARIN-nettverket. Ved inngangen til 2017 inneholdt det 38 tekster med over 1,6 millioner ord.

Tekstene kan vises på opptil tre nivåer (faksimilært, diplomatarisk og normalisert), og noen av dem er ledsaget av håndskriftsfotografier.

En del av tekstene i arkivet er annotert morfologisk, dvs. at de har opplysning om oppslagsform og grammatisk form for hvert enkelt ord i teksten.

Arkivet har vært ledet av Odd Einar Haugen siden opprettelsen i 2001.

## Eksterne lenker
* Menota
Slaget ved Lesnaja

**Slaget ved Lesnaja** fant sted  i Det polsk-litauiske samvelde, det nåværende Belarus under den store nordiske krig. En russisk armé under tsar Peter den store beseiret en svensk armé under generalmajor Adam Ludwig Lewenhaupt. Lesnaja (Лесная) er det russiske navnet på landsbyen som på belarusisk heter Ljasnaja (Лясная) og som på polsk heter Leśną. Landsbyen ligger i Slavgorod-distriktet rundt
60 km sørøst for byen Mogiljov (Mahiljow).

Tsar Peter den store kalte senere slaget for poltavaseierens mor.

## Eksterne lenker
* Nettside om slagstedet fra administrasjonen for Mogiljov-regionen
* Artikkel om Ljesna i Nordisk familjebok, bind 16, spalte 847, 1912
Víctor Avendaño

**Víctor Ángel Pedro Avendaño** (1907–1984) var en argentinsk bokser som deltok i de olympiske leker 1928 i Amsterdam.

Avendaño ble olympisk mester i boksing under OL 1928 i Amsterdam. Han vant gull i lett tungvekt (79,4&nbsp;kg), i finalen beseiret han tyske Ernst Pistulla. Det var 16 boksere fra 16 nasjoner som stilte i den nest tyngste vektklassen som ble avviklet i perioden 8. til 11. august 1928.

## OL-medaljer
* 1928  Amsterdam -  **Gull** boksing, lett tungvekt

## Referanser


## Eksterne lenker
*
Christine Bodding

**Christine Larsen Bodding** (født 11. februar 1883, død 21. juni 1940) var en dansk legemisjonær for Santalmisjonen.

Hun ankom til India i november 1915, og ble gift med Paul Olaf Bodding 8. mai 1922. Christine L. Bodding arbeidet ved misjonsstasjonene i Maharo, Dumka og Mohulpahari.

## Referanser


## Kilder
* Olav Hodne. *The seed bore fruit*, Christ's Diciples' Media, Calcutta, India 1967.
Japans Grand Prix 2001

**Japans Grand Prix 2001** var et Formel 1-løp arrangert den 14. oktober 2001 på Suzuka Circuit i Japan. Det var det syttende og siste løpet i Formel 1-sesongen 2001.

## Klassifisering
### Løpet

**Noter til tabellen:**
# Dette var det siste Formel 1-løpet til Jean Alesi, Tomáš Enge og Mika Häkkinen.

## Referanser
Fehlings væske

**Fehlings væske**, eller **Fehlings reagens**, er en klarblå væske som blir brukt til å skille ulike sukkerarter. Væsken blir mursteinsrød når den varmes opp med monosakkarider og disakkaridene maltsukker (maltose) og melkesukker (laktose). Den består av en alkalisk blanding av et kobbersalt tilsatt vinsyre, der vinsyren holder kobberet uutfelt inntil reagens inntrer. Den kan  også bli brukt til å påvise monosakkarid i en væske. Væsken består av Fehlings A og Fehlings B. Blandingen av disse to utgjør Fehlings væske.

Ketoner reagerer ikke med Fehlings reagens, men det gjør aldehyder: Der dannes det et rødt bunnfall. Ved reaksjonen oksideres aldehydet til en karboksylsyre, hvorimot ketoner (med unntak av alfa-hydroxy-ketoner) ikke berøres.

Metoden ble oppfunnet av den tyske kjemiker Hermann von Fehling.

Den reaksjonen som skjer er en redoksreaksjon:
:\mathrm{2\,Cu^{2\operatorname{+}} + R-CHO + 4\,OH^{\operatorname{-}} \longrightarrow Cu_2O + R\!-\!COOH + 2\,H_2O}

## Referanser
Østerrikes Grand Prix 2002

**Østerrikes Grand Prix 2002** var et Formel 1-løp arrangert den 12. mai 2002 på A1 Ring i Østerrike. Det var det sjetteløpet i Formel 1-sesongen 2002. 

Løpet er husket for sin slutt når Rubens Barrichello var i ledelsen, men måtte slippe forbi Michael Schumacher slik han kunne vinne løpet. Ferrari ville at deres første fører skulle få seieren og så mange poeng sammenlagt som mulig. Barrichello slapp han forbi på den siste runden rett før mål, noe tilskuerne ikke likte. På podiet svarte Schumacher med å gi seierspokalen til Barrichello og selv ta imot pokalen for andreplass. Ferrari, Schumacher og Barrichello fikk en million dollar i bot for å ikke følge artikkel 170 i *Formula One Sporting Regulations* under seierseremonien. Etter en ny hendelse i USAs Grand Prix kom FIA med ny lov mot «stallordre».

## Klassifisering
### Løpet

## Eksterne lenker
*
Adam Wilhelm Moltke

**Adam Wilhelm Moltke** (1785–1864) var dansk jurist, lensgreve til Bregentved, og den første valgte danske statsministeren.

A.W. Moltke var medlem av geheimestatsrådet under eneveldet fra 1831 til 1848. I perioden 1831–1848 hadde han tittelen statsminister. Han var også *Præsident for Rentekammeret*, omtrent tilsvarende landbruksminister i dag. Under Frederik VI var Moltke geheimestatsrådets yngste medlem.

Moltke ble den første valgte danske statsministeren. Han hadde makten i fire regjeringsperioder, fra 1848 til 1852. Marsministeriet dannet i 1848 var en koalisjonsregjerning mellom De Nationalliberale og Højre. Etter hvert ble de liberale ministrene trengt ut av regjeringen, og Moltkes departementer fikk en mer konservativ karakter. A.W. Molkte var marineminister mars–april 1848. Frem til november 1848 var han også finansminister. Fra november 1848 til august 1850 var han i tillegg utenriksminister.
 
Molkte var medlem av den Grundlovgivende Rigsforsamling, av Landstinget i perioden 1850–1860, samt kongevalgt medlem av Riksrådet 1854–1863.

## Privatliv
Moltke var sønn av Joachim Godske Moltke til Bregentved og Georgine Buchwald. Han giftet seg to ganger; første gang i 1817 med Frederikke Louise, født Knuth (død 1819) og annen gang i 1823 med hennes søster Marie Elisabeth, begge døtre av gehejmekonferensråd Frederik Knuth. Han var far til Frederik Moltke og Christian Moltke, begge politikere.

Moltke er begravet i familien Moltkes gravkapell ved Karise kirke.

## Utmerkelser
Han ble ridder av Dannebrogordenen i 1815, kommandør i 1824, mottok Dannebrogordenens hederstegn i 1826, fikk storkorset av Dannebrog i 1828 og ble ridder av Elefantordenen i 1836.

## Referanser

## Eksterne lenker
* 
* Biografi hos Salmonsen
Kvarner

**Kvarner** er en kystregion nordvest i Kroatia, beliggende rundt Kvarnerbukten i Adriaterhavet.

De følgende to fylkene regnes til Kvarner:
* Primorje-Gorski Kotar fylke (Primorsko-goranska županija)
* Lika-Senj fylke (Ličko-senjska županija)

Regionen Kvarner regnes i enkelte sammenhenger som en del av det sentrale Kroatia.
Onegakanalen

**Onegakanalen** (russisk: Онежский канал) er en kanal langs sørbredden av innsjøen Onega i Vologda oblast og Leningrad oblast i Russland. Den ble bygget i 1818 – 1820 og 1845 – 1852 som en del av vannveisystemet Mariinsk for at små elvefarkoster kunne unngå Onegasjøen, hvor stormer er hyppige og hvor mange båter hadde forlist gjennom århundrene. Kanalen er 69 kilometer lang, og går mellom elvene Vytegra i øst og Svir i vest. Kanalen er rundt 50 meter bred, og avstanden fra innsjøen varierer mellom 10 meter og to kilometer. Ved kanalens munning i vest, i landsbyen Voznesenje, er det reist en minneobelisk.

Etter byggingen av Volga–Østersjø-kanalen, som kan ta større fartøyer, mistet den grunnere Onegakanalen noe av sin betydning. Den er fremdeles seilbar, men benyttes bare av mindre fartøyer.

## Referanser




## Se også
* Liste over kanaler i Russland
Jordan (selskap)

**Jordan AS** er et norsk industriforetak. Det produserer og selger produkter innen munnhygiene, malerverktøy og rengjøring, slik som tannbørster, malerpensler og oppvaskbørster. Jordans produksjon har i 2010 funnet sted i Norge, Sverige, Skottland, Malaysia og Kina. Selskapet eies siden 2012 av Orkla ASA. Ved utgangen av 2010 hadde selskapet 540 ansatte, hvorav 167 i Norge.

## Historie

Selskapet ble etablert i 1837, da den danske kammakeren Wilhelm Jordan etablerte en liten håndverkerforretning i Christiania. Fra 1927 begynte de produksjon av tannbørster i Norge, da Hjalmar Jordan, grunnleggerens barnebarn, ledet selskapet. I 1955 lanserte bedriften slagordet som siden er blitt et slags varemerke for selskapet, - og et munnhell i det norske språk: «Jordan vet hvordan».

1960 startet Jordan eksport av tannbørster og i 1970 ble de tildelt eksportprisen for bedriftens pionerinnsats innen eksportmarkedsføring. Årets Bedrift i Norge 1986.

22. juni 2012 ble selskapet kjøpt av Orkla ASA for 1,2 milliarder norske kroner. Dette året lanserte Jordan også en ny tannkrem, annonsert med å være «fremtidens tannkrem fri for såpestoffer som kan være skadelige mot munnen».

## Referanser


## Eksterne lenker
*
Lošinj

**Lošinj** (italiensk *Lussino*, latin *Apsorrus*) er ei øy i Adriaterhavet ved Kroatia i Kvarnerbukta. Den ligger like sør for byen Rijeka, og er en del av Primorje-Gorski Kotar fylke.

Av bosettinger på Lošinj finner en blant annet(italiensk navn i parentes): Nerezine (*Neresine*), Sveti Jakov (*San Giacomo Lussignano*), Ćunski (*Chiusi Lussignano*), Artaturi (*Artatore*), Mali Lošinj (*Lussinpiccolo*) og Veli Lošinj (*Lussingrande*).

En hovedvei går på langs av øya, og det er fergeforbindelse Brestova – Porozina, Merag – Valbiska, Mali Lošinj – Zadar, Mali Lošinj – Pula. Det ligger også en flyplass på øya.

## Geografi
Lošinj er en del av øygruppa Cres-Lošinj, som også består av øya Cres og de mindre øyene Unije, Ilovik, Susak, Vele Srakane, Male Srakane og flere mindre øyer som ikke er bebodde. Cres er den største øya i området, mens Lošinj er den nest største. Det går ei lita bru mellom Cres og Lošinj ved landsbyen Osor (italiensk *Ossero*) på øya Cres.

Lošinj er den 11. største øya i Adriaterhavet ut fra areal. Den er 33&nbsp;km lang, og er opp til 4,75&nbsp;km bred i nord og midten av øya. Den totale kystlinja er 112&nbsp;km.

Med over 2600 soltimer i året er øya et populært feriested for tyske og italienske turister i sommermånedene. Den gjennomsnittlige luftfuktigheten er 70 %, og om sommeren ligger normaltemperaturen på 24&nbsp;°C, på vinteren 7&nbsp;°C.

De høyeste punktene på øya er Televrin (også kalt Osoršćica) på 588 moh og Sv. Nikola på 557 moh.  Landsbyene Nerezine og Sveti Jakov ligger ved foten. Øya består hovedsakelig av bergartene kalkstein og dolomitt. På den vestlige delen av Kurliahalvøya er det sandavleiringer.

Øya har et mildt klima med eviggrønn vegetasjon (som myrt, steineik og laurbær). De høyereliggende områdene har mindre vegetasjon. Landsbyene Veli Lošinj, Čikat og den sørvestlige kysten er omkranset av furuskog.

## Historie
Lošinj har sannsynligvis vært bebodd siden antikken, og det ligger festninger ved foten av Osoršćica og rundt havna i Mali Lošinj. Romerne  kalte øya *Apsorrus* (Ptolemaios), og øyene Lošinj og Cres i sammen ble kalt *Apsirtides*. Flere steder har det blitt gravd ut romerske villaer. Flere små eremittkirker fra romertiden har blitt bevart (St. Lovreć nær Osor, og St. Jakov i Sveti Jakov). I middelalderen var Lošinj eid av den geistlige adelen i Osor og var ikke bebodd.

De første sporene etter innbyggere fra fastlandet var i 1280. Etter en kontrakt med Osor, fikk disse bosettingene selvstyre i 1389. Navnet Lošinj ble først nevnt i 1384. Parallelt med at Osor forfalt på 1400-tallet, ble bosettingene Veli Lošinj og Mali Lošinj stadig viktigere.

På 1700- og 1800-tallet ble handel, skipsbygging og sjøfart på øya utviklet. Etter at Republikken Venezia falt ble øya en del av Østerrike-Ungarn fram til det kollapset etter andre verdenskrig i 1918. Øya var så en del av Italia fram til 1943. I 1945 ble øya annektert av Jugoslavia. Dette førte til at de fleste av de italiensktalende innbyggerne flyttet siden de ikke ville leve under et jugoslavisk kommuniststyre. Lošinj har vært kroatisk siden landet erklærte seg selvstendig fra Jugoslavia i 1991.

## Referanser


## Eksterne lenker
*
Peter Williams

**Peter Rowan Williams** (født 20. juni 1968) er en sørafrikansk tidligere svømmer underskred den offisielle verdensrekorden på 50 m fri i 1988, men tiden ble ikke godkjent som verdensrekord da Sør-Afrika var utestengt fra internasjonale konkurranser. Han kom på tredjeplass på 50 m fri under Samveldelekene 1994 og på fjerdeplass under Sommer-OL 1992. I OL konkurrerte hans også på de sørafrikanske stafettlagene på 4 x 100 m fri og 4 x 10 m medley, men uten å komme til finalen.

## Referanser


## Eksterne lenker
*
Faisal Hashmi

**Faisal Hashmi** (født  15. juni 1971 i Burewala i Pakistan) er forfatter som skriver på norsk og urdu. 

Hashmi kom til Norge i 1992 og har bodd i landet siden da. Han har en Master of Arts fra Sargodha Universitet. I Pakistan er han godt kjent og omtalt for sin poesi, men er i dag er han flyktningkonsulent i Trysil kommune . Han er gift og har fire barn. 

## Utgitte bøker
* *Som en forvirret i en viss tid* (norsk, 2008)
* *Magar Hum Umr Bhar Pedil Chale Hain* (urdu, 2007)
* *Kisi Hairan Sa,at mein* (urdu, 2004)

## Referanser
Emoia

* mikronesiaskink(*E. adspersa*)
* mangroveskink(*E. atrocostata*')
* *[[Emoia caeruleocauda]]*
* *[[Emoia cyanura]]*
* *[[Emoia impar]]*

***Emoia*** er en slekt av skinker med mange arter i den sørøstasiatiske øyverden, og videre utover på øyene i det meste av Stillehavet.

## Eksterne lenker
* 
* The Reptile Database: ''Emoia''
* C.A. Austin & G.R. Zug (1999) Molecular and morphological evolution in the south-central Pacific skink ''Emoia tongana'' (Reptilia : Squamata): uniformity and human-mediated dispersal *Australian Journal of Zoology*&nbsp;47,&nbsp;425&ndash;437 
* Tetrapod Zoology - Mystery emo skinks of Tonga!
Jonty Skinner

**John «Jonty» Alexander Skinner** (født 1954) er en sørafrikansk tidligere svømmer.

## Karriere
I det nasjonale svømmemesterskapet i Sør-Afrika 1973 vant Skinner på distansen 100 m fri og vant igjen på samme distanse året etter. Han ble da utropt til Årets sørafrikanske sportsutøver og ble også belønnet med de sørafrikanske nasjonalfargene i svømming og livredning.

Skinner bestemte seg senere for å flytte til USA for å studere ved University of Alabama. Under oppholdet sitt der tok han gull på 100 yard fri i et NCAA-mesterskap og ble valgt til Alabamas mest verdifulle svømmer i 1975, 1976 og 1977. Han ble også valgt til Årets sportutøver fra Alabama.

Skinner har senere også gjort karriere som svømmetrener.

I 1985 ble Jonty Skinner tatt inn i International Swimming Hall of Fame som æressvømmer.

Skinner er bosatt i Colorado Springs i Colorado.

## Referanser
Kunstuniversitetet i Beograd

**Kunstuniversitetet i Beograd ** *(Universitet Umetnosti u Beogradu , UuB)* er et statlig, kunstfaglig universitet i Beograd i Serbia. Det ligger spredt i sentrumskommunen Stari Grad. *UUuB*’ ble grunnlagt i 1958, og i 2001 ble det også opprettet et *Center for professional development and consulting*. 

Universitetet har internasjonalt samarbeid særlig med kunstfaglige unibversiteter i Frankrike, Hellas, Storbritannia, Makedonia og Tyrkia. Studentene kommer fra en rekke land på Balkan. Filmutdanningen hadde tidligere tilhold i en villa som i  dag rommer Norges ambassade i Beograd.

De fire fakultetene ved *UUuB* er:
*Faculty of Music Arts (1937) – 500 ansatte
*Faculty of Fine Arts (1895 / 1905 / 1948) – 200 studenter
*Faculty of Applied Arts (1937) – 700 studenter
*Faculty of Drama Arts (1950) – 270 studenter
**Institute of theatre, film, radio and television

Rektorene sitter for 3-års-perioder, og de tre siste har vært lærestedets første rekke av kvinnelige rektorer, før dagens rektor – Cedomir Vasic.

## Referanser


## Eksterne lenker
*
Novi Pazars internasjonale universitet

**Novi Pazars internasjonale univerzitet** (serbisk: *Internatsionalni Universitet u Novum Pazaru, UniNP) * er et statlig, muslimsk orientert universitet i Novi Pazar i det sørlige Serbia. Det ble grunnlagt i 2002 etter initiativ fra statsminister Zoran Đinđić,og er en såkalt waqf – en muslimsk allmennyttig, semi-religiøs institusjon. 

Det undervises i språk, journalistikk, økonomi, IT-fag og en rekke andre profesjonsstudier under universitetet. Universitetet har fakulteter og studiesteder for særlig muslimske studenter, over hele Serbia, med sentra i Beograd, Niš, Pančevo og Subotica.

Det er 240 studenter på lavere nivå, og det tilbys studier opp til mastergrad og doktorgrad. Skolepengene for ett års masterstudier er mellom € 1&nbsp;000 og € 1&nbsp;500.

## Referanser


## Eksterne lenker
*
Rakettdrevet granat

**Rakettdrevet granat**  er betegnelse på rakettdrevne, håndholdte, skulderavfyrte panservernvåpen uten styring, med eksplosiv ladning (granat). Rakettdrevne granater fikk masseutbredelse som nærkampvåpen under 2. verdenskrig og er fortsatt brukt bl.a. som geriljavåpen.

## 2. verdenskrig
Tidlig i 1943 lanserte USA bazookaen til felttoget i Afrika. Betegnelsen blir brukt av engelsktalende som Rocket-propelled grenade (*rakettdrevet granat*), mens på russisk heter de Ruchnaya Protivotankovaya Granata, som er et eget sovjetisk våpen, og som man oftest forbinder med forkortelsen RPG. Tyskerne utviklet raskt en forstørret kopi av bazookaen under betegnelsen Panzerschreck, og litt senere et billig éngangsvåpen, Panzerfaust ("panserneve"). Den siste ble fremstilt i over 6&nbsp;mill. eksemplarer. Den ble mye brukt som nærkampvåpen mot fiendtlige stridsvogner i forsvarskampene mot slutten av krigen.

## Etter 1945
De fleste moderne stridsvogner tåler treff fra en rakettdrevet granat, unntatt fra RPG-29 som er den mest avanserte. Granatene kan gjøre stor skade på pansret personellkjøretøy, og totalødelegge kjøretøy uten panser. 

Den mest brukte er RPG-7 som ble tatt i bruk av sovjetiske styrker i 1961 og brukes fremdeles. RPG er mest brukt av det sovjetiske militære og kommunistland som russerne har solgt disse til. De ble også brukt av Mujahedin mot sovjetiske styrker i Afghanistan i den afghansk-sovjetiske krig, og brukes den dag idag mot allierte styrker i Afghanistan og Irak. Våpenet er et utmerket geriljavåpen; det betjenes av én mann, det kan lades om, kan brukes mot både personell og kjøretøy, og gjør stor skade.
Terence Parkin

**Terence Parkin** (født 12. april 1980 i Bulawayo i Zimbabwe) er en døv svømmer fra Sør-Afrika som tok sølv på 200 m bryst under Sommer-OL 2000. Parkin deltok også i Sommer-OL 2004.

## Sommer-OL 2000
Parkin deltok i sitt første OL i 2000 da han var 20 år gammel. Han brukte tegnspråk til å kommunisere med treneren sin. Om veien til OL sa Parkin: 

## Referanser


## Eksterne lenker
*
Hugo Lloris

**Hugo Lloris** (født 1986) er en fransk fotballspiller som spiller for den amerikanske klubben Los Angeles FC.

Lloris begynte karrieren i hjembyen Nice. Etter tre år i ungdomssystemet til OGC Nice ble han forfremmet til A-stallen i 2005. Som nittenåring fikk Lloris den 18. mars 2006 sin debut for Nice i 1-0-seieren over Rennes. Han fikk ytterligere fire kamper i sin debutsesong. Sesongen etter ble han fast på laget på bekostning av publikumsfavoritten Damien Grégorini, noe som senere førte til at Gregorini forlot Nice til fordel for AS Nancy. Lloris fortsatte med godt spill, og ble etter hvert linket til flere europeiske storklubber. På deadline day signerte den franske
keeperen for Tottenham Hotspur.

Etter enda en sterk sesong fortsatte spekulasjonene om at Lloris skulle flytte på seg. Han ble linket til Frankrikes beste klubb Olympique lyonnais, som trengte en erstatter til Grégory Coupet, italienske AC Milan, som ville ha ham til å erstatte brasilianske Dida, og engelske Tottenham Hotspur, som ville at Lloris skulle erstatte Paul Robinson.

Det ble rapportert at Lloris hadde kommet til enighet med Milan, men Lloris endte likevel opp i Olympique lyonnais. Lloris begrunnet avgjørelsen med Champions League-deltagelsen til Lyon. Lloris ble gitt trøye nummer én og gikk rett inn på laget.

Den 22. desember 2016 skrev han under en kontrakt med Tottenham som varte frem til 2022.

Den 21. januar 2022 skrev han under en ny kontrakt med Tottenham som varer frem til 2024.

## Landslaget
Lloris har spilt aldersbestemte landskamper for Frankrike, og har også spilt for *France A*', det franske B-landslaget. Han har vært i troppen til A-landslaget, og har fått spille 137 ganger for "Les Bleus".

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.  vant VM-finalen mot Kroatia 4-2. Lloris spilte hele finalen. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.

Den 21. juni 2018 spilte han sin 100. landskamp for .

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Nador

**Nador** (berbisk: *Nnadur*) er en by nordøst i Marokko, og hovedstad i provinsen med samme navn. Byen ligger i Rif-regionen, ved Middelhavet, og er et handelssenter for fisk, frukt, og produksjonsdyr. Nador blir sett på som et av flere bindeledd mellom Afrika og Europa. Ca. 2 mil utenfor Nador sentrum ligger grensen til Melilla, som tilhører Spania og ligger 10 km nord for Nador. 

Nador er befolket av Tarifit-berbere *(Thamazight n Arif)* og har noe over  innbyggere. Byen ble en uavhengig provins innenfor Marokko i 1956. 

## Økonomi og turisme
Økonomien i Nador by og provinsen er bygd opp rundt fiske, landbruk, lett- og tung-industri. I sommermånedene kommer mange marokkanere bosatt i Europa, som opprinnelig er fra Nador, på besøk og ferie til byen. Omsetningen fra disse besøkene utgjør en betydelig del av regionens økonomi. Plasseringen av byen nær havet og nærheten til den spanske eksklaven Melilla er også en katalysator for internasjonal handel. 

Nador har historisk vært en smuglerby, i likhet med mange kystbyer i Algerie og Marokko. Fortsatt finner noen brukte forbruksvarer fra Europa vei til Nord-Afrika via Melilla og Nador. Like utenfor Nador står det tre antennemaster med overføring av lang- og kortbølgesendinger for radio, som tilhører Medi 1 Radio. Disse antennene kringkaster Medi 1 Radio til alle Maghreb-landene. Antennenemastene for langbølger er 380 meter høye og er blant de høyeste menneskeskapte strukturene i Afrika. 

Nador forsøker også å tiltrekke seg utenlandske turister, og det gjennomføres et fasadeprogram for å gjøre byens sentrum mer attraktivt. Boulevarden langs strandkanten har blitt restaurert, og i forbindelse med utvidelse av denne veien ble det tidligere *Rif Hotel* revet.

## Bydeler og transport
Kvarterene i nador by omfatter:
* El Kindy 
* Laarasi
* Anafag/Lmatar/Ny Nador 
* Laari Shikh 
* Ammas n Temdint/Centro (by inne i byen) 
* Ait Mimoun (Ait Mimoun Markede) 
* Isebbanen 
* Tireqqaâ 

Sentrum av Nador er et relativt utviklet område sammenliknet med resten av byen. Det ble delvis utviklet av spanjolene da Nord-Marokko var spansk koloni. 

I 2007 ble foreslått å forbinde Nador med jernbane til Taourirt. Planlagt åpningsdato er 2010. For tiden er hovedjernbanen fra Casablanca til Oujda på forbindelser sørvestover, den banen er forbundet via Taourirt med en bussrute drevet av jernbaneselskapet ONCF. Nador internasjonale lufthavn har ruter til destinasjoner i Marokko og Europa. Det er også ferjeforbindelse med Spania.

## Referanser


## Eksterne lenker
*
Rhoda Rennie

**Rhoda Lillian Rennie** (født 1909, død 11. mars 1963) var en sørafrikansk fristilsvømmer som konkurrerte i Sommer-OL 1928.

I 1928 var hun lagmedlem på det sørafrikanske stafettlaget som tok bronse på 4 x 100 m fri.

Hun konkurrerte også på 100 m fri og 400 m fri, men klarte ikke å kvalifisere seg videre fra den første runden.

## Eksterne lenker
*
Haeju

**Haeju** (*Haeju si*) er en by i provinsen Sør-Hwanghae i Nord-Korea.

Blant kjente turistattraksjoner er:
* Puyongtempelet, 
* Haeju Taranitempelet, 
* Suyangsanfossen 
* Sokdamgugok
* Sohyonsotempelet

Haeju økonomiske sone ble lansert på den andre koreanske toppmøtet som ble avholdt mellom den sørkoreanske presidenten Roh Moo-hyun og den nordkoreanske lederen Kim Jong-il i oktober 2000. Den er ment å være en økonomisk sone rundt Haeju havn. Som en del av avtalen skal havna utvides og utvikles til en planlagt pris av 4,5 milliarder USD. Målet er å utvikle handel mellom Haeju og havna i Incheon i Sør-Korea. Avstanden mellom havnene er vel 20 km og tidligere forslag om en tilsvarende handelsrute er avvist av nordkoreanske myndigheter på grunn av Haejus militære betydning for landets marine.

Haeju er hjem for Choi-klanen.

## Administrativ inndeling
Byen er delt inn i 26 dong (nabolag) og fem ri (landsbyer).

## Referanser


## Eksterne lenker
*  Kart over Hwanghae-provinsene
*  Detaljert kart
*  North Korean Human Geography
*  North Korea Uncovered  (Google Earth)
Kurt blir grusom

***Kurt blir grusom*** er en norsk data-animert film fra 2008 regissert av Rasmus Sivertsen. Filmen er basert på Erlend Loes bøker *Kurt blir grusom* og *Kurt Quo Vadis* (1995), og manuset er skrevet av Per H. V. Schreiner og  Karsten Fullu.

Filmen ble produsert av Cornelia Boysen fra Nordisk film og Ove Heiborg fra Qvisten Animation AS, med et budsjett på 22 millioner kroner.

Filmen hadde norsk premiere den 31. oktober 2008 og kom i butikkene på DVD og Blu-ray den 25. mars 2009. Filmes kan streames på TV2 Play og kan kjøpes og leies på blant annet YouTube.

Filmen har støtte for undertekster på dansk, engelsk, finsk, norsk og svensk. På TV2 Play har den kun norsk tekst.

## Handling
Kurt oppdager en dag at samfunnet i bunn og grunn ikke respekterer trucksjåfører noe særlig. Kona er en ambisiøs arkitekt, naboen er lege, og heller ikke Kurts unger ser ut til å være særlig tilfreds med farens yrke. Selv om Kurt er populær på jobben og liker å kjøre truck, slutter han, og begynner å klatre på den sosiale rangstigen: Han vil bli lege, han vil bli rik, han vil være noen. Til slutt vil han til og med være statsminister. Ingen av delene lykkes særlig godt for ham, og Kurt blir etter hvert grusom.

## Medvirkende

## Referanser


## Eksterne lenker
* 
* 
* ''Kurt blir grusom'' hos Filmguiden
* ''Kurt blir grusom'' hos Norsk filminstitutt
*
Megatrend-universitetet

** Megatrend-universitetet for anvendt vitenskap ** * (Megatrend univerzitet primenjenich nauka, UuNS) * er et privat universitet i Beograd i Serbia. Det ble grunnlagt i 1989 med *Megatrend Business School*, og består nå av 19 institusjoner i 7 byer i Serbia.

Utdanningen fokuserer på økonomi og ledelse, men det tilbys også studier i landbruk, og noen i humaniora og samfunnsfag. Det gis også høyere studier innen bio-landbruk, IT-fag, og basketball.

Fra 1991 fikk skolen europeiske Tempus-midler og startet utvikling av en moderne business- og lederutdanning. I 1997 knyttet skolen seg tettere til det franske universitetet Grenoble École de Management i Grenoble, og startet direkte studentutveksling med dette lærestedet. Tilsvarende utvekslingsprogrammer er siden gjennomført med universiteter i en rekke land.

Muammar al-Gaddafi ble utnevnt som æresdoktor ved Megatrend-universitetet for å ha satt i gang det svære ingeniørprosjektet Den store kunstige elva.

## Eksterne lenker
*
Kollektivtrafikk i Athen

**[[Athen]]s kollektivtrafikk** består av:

* busslinjer trafikkert av E.THE.L (***E'''taireia '''The'''rmikon '''L'''eoforeion'', Ε.ΘΕ.Λ. Α.Ε., '''Ε'''ταιρεία '''Θε'''ρμικών '''Λ'''εωφορείων).

* [[trolleybuss]]linjer trafikkert av [[ILPAP|I.L.P.A.P.]] (***I**lektrokinita **L**eoforeia **P**eriokhis **A**thinon – **P**eiraios'', Η.Λ.Π.Α.Π. Α.Ε., **Η**λεκτροκίνητα **Λ**εωφορεία **Π**εριοχής **Α**θηνών – **Π**ειραιώς)

* [[trikk]]elinjer, trafikkert av [[Tram]] (Τραμ)

* [[metro]] bestående av tre linjer. Linje 1 trafikkeres av [[ISAP|I.S.A.P.]] (***I*'lektrikoi **S**idirodromoi **A**thinon – **P**eiraios*, Η.Σ.Α.Π. Α.Ε., *'Η**λεκτρικοί **Σ**ιδηρόδρομοι **Α**θηνών – **Π**ειραιώς) og linje 2 & 3 av [[AMEL|A.M.E.L.]] (***A*'ttiko **M**etro **E**taireia **L**eitourgias*, Α.Μ.Ε.Λ. Α.Ε., *'Α**ττικό **Μ**ετρό **Ε**ταιρεία **Λ**ειτουργίας)

* [[jernbane]]linjer trafikkert av [[Organismos Sidirodromon Ellados|O.S.E.]] (***O*'rganismos **S**idirodromon **E**lladas* Ο.Σ.Ε. Α.Ε., *'Ο**ργανισμός **Σ**ιδηροδρόμων **Ε**λλάδας) 

* Forstadstoglinjer trafikkert av [[Proastiakos]] (Προαστιακός)  



Firmaene ETHEL, ILPAP og ISAP er en del av det alment eide [[OASA|O.A.S.A.]] (***O*'rganismos **A**stikon **S**ynkoinonion **A**thinon* Ο.Α.Σ.Α. *'Ο**ργανισμός **Α**στικών **Σ**υγκοινωνιών **Α'''θηνών).

Firmaene Tram og AMEL er en del av det statlig eide Attiko Metro (Αττικό Μετρό).

Proastiakos er en del av det alment eide OSE.

## Eksterne lenker
* O.A.S.A. – Organisasjon for Athens Urbane Transport
*  E.THE.L. – Thermale Bussfirma
*  I.S.A.P. – Elektriske Jernbaner i Athen – Pireus 
*  A.M.E.L – Attiske Metro Driftsfirma
*  Tram 
*  Proastiakos
*  O.S.E. – Organisasjon for Hellenske Jernbaner
*  Hellenske Ministerium for Transport og Kommunikasjon
Purple Heart

**Purple Heart** er en amerikansk militær utmerkelse som tildeles personell i USAs forsvar som har blitt skadet eller drept i kamp etter 5. april 1917. Medaljen ble innstiftet i 1932 og først utdelt 22. februar dette året. Medaljen er basert på Badge of Military Merit, som ble innstiftet av George Washington 7. august 1782 og som er den eldste militær utmerkelse i USA. 

Med ordren til medaljen fulgte ordene: «Let it be known that he who wears the military order of the purple heart has given of his blood in the defense of his homeland and shall forever be revered by his fellow countrymen.» (*la det bli kjent at den som bærer den militære utmerkelsen Purple Heart har gitt sitt blod for å forsvare sitt hjemland og skal alltid bli respektert av sine landsmenn*).

Purple Heart er utformet som en hjerteformet, lilla medalje med gullkant og med profilen av George Washington i senter. Over hjertet er våpenskjoldet til Washington. På revers står ordene: «FOR MILITARY MERIT». Båndet er 35 mm bredt og har 3 mm hvite striper på kantene og en 29 mm lilla stripe i midten.

Fil:Purple heart.jpg|Medaljen
Fil:Purple Heart ribbon.svg|Båndstripen
Fil:Purple Heart case.jpg|I utdelingsesken
|Baksiden


## Eksterne lenker
* 
* Purple Heart, Institute of Heraldry
Askvoll og Holmedal Idrettslag

**Askvoll og Holmedal Idrettslag** (stiftet 11. mai 1997) er et norsk idrettslag fra Askvoll i Sogn og Fjordane. Klubben er et resultat av sammenslåingen mellom idrettslagene Askvoll og Holmedal i 1997. Frank Ask er den som er registrert med flest mål for AHIL, 108 mål på 223 kamper.

### Tabell 2016

## Stadion
AHIL spiller hjemmekampane sine på Hilvang i Holmedal. Banen har et areal på 66x105 meter og er omgitt av en sprintbane og en lengdegrop. I tillegg rommer stadionbygget også et klubbhus, en sittetribune og et redskapshus.

## AHIL-trenere

## Adelskalender (1980 - )

## Profiler
*Svein Bakke, tidligere landslagsspiller
*John Erik Indrebø, tidligere landslagsspiller

## Eksterne lenker
*